|  |  |
| --- | --- |
| 30.04.2024.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, МАРТ 2024.** |

**Индустријска производња у Републици Србији у марту 2024. године мања је за 5,8% у односу на март 2023. године, а у односу на просек 2023. године већа је за 1,6%. Индустријска производња у периоду јануар – март 2024. године, у поређењу са истим периодом 2023. године, већа је за 2,9%.**Посматрано **по секторима**, у марту 2024. године, у односу на исти месец 2023. године забележена су следећа кретања:* сектор Снабдевање електричном енергијом, гасом, паром и климатизација – **пад** од 8,0%,
* сектор Прерађивачка индустрија – **пад** од 6,6%, и
* сектор Рударство –  **раст** од 6,1%.

Подаци о индустријској производњи – **по наменским групама**, у марту 2024. године, у односу на март претходне године, показују да je дошло до **пада** у производњи: * енергије, за 26,5%,
* трајних производа за широку потрошњу, за 6,3%, и
* нетрајних производа за широку потрошњу, за 3,8%,

док је **раст** забележен у производњи:* капиталних производа, за 2,6% и
* интермедијарних производа, осим енергије, за 8,1%.

Обим индустријске производње у марту 2024. године, у односу на март 2023. године, бележи:  **пад** код 17 (учешће у структури индустријске производње – 60%), **раст** код 12 области (учешће у структури индустријске производње – 40%).Највећи утицај на пад индустријске производње у марту 2024. године, у односу на март 2023. године, имале су: Производња кокса и деривата нафте, Производња електричне енергије, Производња машина и опреме на другом месту непоменуте, Производња пића, и Производња одевних предмета. **Десезонирани индекс индустријске производње за март 2024. године у односу на фебруар 2024. године** показује да је за индустрију – укупно остварен пад индустријске производње од 4,4% и да је за Прерађивачку индустрију остварен пад 3,7%.**Десезонирани индекс индустријске производње за март 2024. године, у односу на просек 2023. године,** показује да је за индустрију – укупно остварен пад од 2,0%, а за Прерађивачку индустрију пад од 1,2%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у марту 2024. године, у односу на просек 2023. године, код укупне индустријске производње већа је за 1,7%, а код Прерађивачке индустрије мања je за 0,6%. Подаци о индустријској производњи у 2024. години биће објављивани последњег радног дана у месецу и односиће се на претходни месец.  |